text: Stilladsarbejdere laver blokade i Fredericia
  30 marts 2015 kl. 05.19
  Omkring 100 stilladsarbejdere blokerer mandag morgen adgangen til Dong på Vejlbyvej i Fredericia. Det sker i protest mod underbetalt udenlandsk arbejdskraft.
  
  Mandag morgen er omkring 100 stilladsarbejdere, der repræsenterer Sydøstjyllands Stilladsklub mødt op foran Dong i Fredericia for, at lave en blokade.
  Stilladsarbejderne protesterer mod firmaet ESG, som de mener bruger underbetalt udenlandsk arbejdskraft.
  Ud over at de er underbetalte, så har de også dårlige arbejdsforhold og mangler den fornødne uddannelse til at arbejde i Danmark, fortæller Henrik Ommen fra Sydøstjyllands Stilladsklub mandag morgen til TV SYD.
  -Vi har tænkt os at blive stående hele dagen og lige nu kan ingen komme ind, siger Henrik Ommen til TV SYD.
  Årsagen til at blokaden foregår foran Dong er, at stilladsklubben mener, at Dong er en af de virksomheder, der arbejder sammen med det tyske firma ESG.
  Se og hør her interviewklip med formand Henrik Ommen, der forklarer hvorfor stilladsklubben, har valgt at lave en blokade.
  Varighed 0:34
  